cyanic-selkie/wikianc huggingface dataset:
Atlas Genius
Atlas Genius é un grupo australiano de rock alternativo formado en Adelaida, Australia Meridional en novembro de 2009. Os membros principais do grupo son os irmáns Jeffery, Keith como vocalista e guitarra, Michael na batería, e Darren Sell ó teclado. O seu primeiro álbum, When It Was Now, foi lanzado o 9 de febreiro de 2013 e acadou o No. 34 na Billboard 200. No 2013, dous dos seus sinxelos apareceron na lista de cancións alternativas, "Trojans" (lanzado en maio de 2011) no No. 4 e "If So" (febreiro de 2013) no No. 8.
No 2015 lanzaron o seu segundo álbum de estudio, Inanimate Objects.
Precipitate EP
O EP limitouse a 500 copias e foi vendido un ano antes da edición do seu álbum de estrea, Turn on the Bright Lights.
Youth and Young Manhood
Youth and Young Manhood é o álbum de estrea da banda estadounidense de indie rock Kings of Leon, editado o 7 de xullo do 2003 no Reino Unido e o 19 de agosto nos Estados Unidos.
Acivro
Descrición
As flores son unisexuais e dioicas: flores masculinas e femininas nacen en diferentes árbores, en inflorescencias mestas, situados na base das follas. Son flores brancas e pequenas, de entre 6 e 8 mm. O froito é unha baga carnosa, dunha viva cor vermella, de entre 7 e 10 mm de diámetro, e contén catro sementes duras; son velenosos para o home. Estes froitos maduran no outono e permanecen na árbore ata finais do inverno.
Uso medicinal
miniatura|Acivro As follas úsanse como laxantes, e os froitos como purgantes ou eméticos (a pesar do perigo do seu uso). O acivro tamén é bo como diurético e contra a bronquite, a reuma e a artrite. Tamén se utilizou no tratamento das frieiras.
Toponimia
O acivro, árbore común en Galicia, deu lugar a numerosos topónimos, tanto directos como abundanciais:
Mitoloxía e tradicións
Os xermanos colocaban unha póla de acivro no inverno na entrada das súas casas, e os romanos asociábano ás festas saturnais.
O acivro no Nadal
Segundo a tradición americana do Nadal, de estaren un mozo e unha moza baixo unha póla de acivro ou de visgo deben bicarse.
Pan con xamón
Ambientación
Coma as súas obras previas, Ham on Rye está ambientada nos Ánxeles, onde o autor creceu. Bukowski mantén as descricións realistas da súa cidade, facendo fincapé na xente que conforma Os Ánxeles máis que na cidade en si. Este tipo de descrición non venera ou idealiza a cidade, en contraste con outras obras coñecidas como "Novelas dos Ánxeles". As escenas fóra dos Ánxeles mostran a Chinaski coma un intruso, coma ao comezo da novela, cando vai coa súa familia a unha plantación de laranxeiros.
Girolamo Savonarola
Formación (1452-1482)
Despois de alcanzar o título de mestre, comezou os estudos de medicina que, con todo, abandonou aos 18 anos para dedicarse á teoloxía, o estudo das doutrinas católicas. Escribiu, en 1472, De ruina Mundi, e en 1475, De ruina Ecclesiae, onde compara a Roma do papa coa antiga e corrupta Babilonia. Con este espírito ingresou no convento de Santo Agostiño en Faenza, onde se converteu en predicador. Posteriormente decidiu entrar na orde dominica, ingresando no convento de San Domenico de Boloña. Alí enfrascouse no estudo teolóxico, e en 1479 trasladouse ao convento de Santa Maria degli Angeli. Escribiu discursos nos que acusou a Igrexa de todos os pecados. Os papas humanistas, que axudaban e mantiñan os artistas, eran o seu albo preferido. Os seus fieis seguiron con devoción as súas chamadas á vida sinxela. As misas de Girolamo Savonarola chegaron a xuntar 15000 persoas. Dicía que todos os males deste mundo se debían á falta de fe, porque, calquera que tivese fe, se daría de conta de inmediato que é moi necesario obrar ben, porque as penas do inferno son infinitas. Segundo Savonarola, os poderosos deste mundo sentíanse orgullosos de pór fin á vida sinxela dos séculos anteriores. Segundo el, os sacerdotes deses tempos eran os peores, porque facían todo ao revés de como deberían facelo; só lles interesaban os bens deste mundo, xa non coidaban as almas nin lles inquietaban os corazóns do seu pobo, senón que só se preocupaban de obter beneficios. miniatura|250x250px|Estatua de Savonarola en Ferrara.
O retorno a Florencia (1490-1498)
A igrexa de San Marcos onde predicaba Savonarola foi coñecida polo seu fanatismo. Savonarola non era un teólogo. Non predicaba doutrinas. No seu lugar, predicaba a súa idea da vida cristiá. Afirmaba que unha alma sen falta era preferible a calquera acto luxoso ou cerimonia excesiva. Coas súas críticas non tentaba facer a guerra contra a Igrexa de Roma, senón que desexaba corrixir os seus pecados. Lourenzo de Medici, que gobernaba Florencia e mantiña co seu diñeiro e cos seus negocios a Michelangelo, tamén coñecía a Savonarola. Dise que Lorenzo chamou a Savonarola no seu leito de morte en 1492 e Savonarola maldíxoo, facendo que Lourenzo terminase os seus días, até o último suspiro, temendo o inferno. Finalmente, Lourenzo e o seu fillo Piero de Medici convertéronse nun dos albos das predicacións de Savonarola.
Carácter e influencia
No aspecto persoal, Savonarola posuía un carácter moi forte, e era fanático e carismático. Compáraselle a Lutero na súa denuncia da corrupción da Igrexa católica, pero non estableceu ningunha base doctrinal, a diferenza do propio Lutero, precursor do cisma protestante. Sen chegar a cuestionar os dogmas católicos, era un adiantado da reforma moral que ían traer o protestantismo e a Contrarreforma.
Osebe, Cacheiras, Teo
Osebe procede do latín uilla eusebius, co significado de lugar de Eusebio. O Concello de Teo utiliza a forma O Sebe para referirse a este lugar. A aldea dálle nome ao apeadoiro de Osebe.
The Stooges (álbum)
Listaxe de cancións
Todos os temas compostos por Dave Alexander, Ron Asheton, Scott Asheton e Iggy Pop.
Aeroporto de Basilea-Mulhouse-Friburgo
O Aeroporto de Basilea-Mulhouse-Friburgo (IATA: MLH, BSL, EAP, ICAO: LFSB, LSZM) é un aeroporto internacional a 3,5 km ao norte de Basilea en Suíza, a 20 km ao sueste de Mulhouse en Francia, e a 46 km ao sur-suroeste de Friburgo en Alemaña. Está situado en Francia, no territorio administrativo da comuna de Saint-Louis preto das fronteiras suíza e alemá. O aeroporto serve como base para easyJet Switzerland e ofrece principalmente voos a Europa e a destinos de ocio.
Ferrañol, Ferreirós de Valboa, Becerreá
Ferrañol é un lugar da parroquia de Ferreirós de Valboa no concello lugués de Becerreá na comarca dos Ancares. Segundo o IGE, en 2011 tiña 14 habitantes (9 homes e 5 mulleres).
Portela
Co termo Portela podémonos referir a:
Sebastian Fagerlund
Traxectoria
En 2006 estreouse o seu Concerto para Clarinete, que resultou un grande éxito que o levou a ser interpretado en varias ocasións dende aquela e fixo que se lle encargaran máis obras e representacións de importantes orquestras e músicos de todo o mundo. Ao ano seguinte, o Festival de Música de Korsholm - Mustasaari encargoulle a obra orquestral Isola, que dende aquela foi interpretada por diversas orquestras. En novembro de 2013, a BBC Symphony Orchestra estreou no Reino Unido o Concerto para guitarra, que foi gravado para a súa emisión posterior.
Obra
O catálogo de obras de Fagerlund, ademais de música orquestral, inclúe música vocal, coral, música de cámara, e música para solista. Entre os seus traballos máis recentes destaca o Concerto para violín, escrito para o violinista finlandés Pekka Kuusisto e encargado pola Tampere Filharmonia, e estreado en 2012; tamén destaca o seu Concerto para guitarra e orquestra sinfónica encargado pola Radion sinfoniaorkesteri e estreado en 2013.
Gravacións
Existen gravacións de composicións de Fagerlund no selo sueco BIS Records.
Osebe, Calo, Teo
Neste lugar está a estación de Osebe.
Costa Rica
Período precolombiano
A agricultura é evidente entre a poboación que viviu en Costa Rica hai uns 5 000 anos. Cultivaban principalmente tubérculos e raíces. Durante o primeiro e segundo milenio a.C xa existían comunidades agrícolas asentadas. Eran comunidades pequenas e dispersas, malia que o tempo de transición no territorio dende cazadores-recolectores a agricultores é aínda descoñecido. O uso máis antigo de olaría data de -2000 a -3000. Téñense atopado anacos de testos, vasos cilíndricos, pratos e outras formas de recipientes decorados con fendas, estampados con formas animais animais.
Exército
En 1948, Costa Rica decidiu desmilitarizarse, non tendo exército dende entón, o que se celebra dada 1 de decembro. O feito produciuse despois da guerra civil mantida en 1948.
Veleučilište VERN'
miniatura|275x275px|Logotipo da Veleučilište VERN'.
Características
A VERN' conta con 6 graos e 5 mestrados de posgrao, así como tamén o programa internacional de MBA que é executado na cidade de Bruxelas na UBI (United Business Institutes).
Declaración Balfour
1914-16: Discusións iniciais entre o goberno británico e os sionistas
miniatura|dereita|Memorando do Gabinete de Herbert Samuel, [[The Future of Palestine, como foi publicado nos documentos do Gabinete británico (CAB 37/123/43), o 21 de xaneiro de 1915.]] En 1914, comezou a guerra en Europa entre a Tripla Entente (Gran Bretaña, Francia e o Imperio ruso) e as Potencias Centrais (Alemaña, Austria-Hungría e máis tarde ese ano, o Imperio otomán). O 9 de novembro de 1914, catro días despois da declaración de guerra de Gran Bretaña contra o Imperio otomán, do cal o Mutasarrifato de Xerusalén (a miúdo referido simplemente como Palestina) era un compoñente, o sionismo foi primeiro discutido nunha reunión do Gabinete británico. Na reunión, David Lloyd George, entón chanceler da Facenda, e cuxa firma de avogados Lloyd George, Roberts & Co fora contratada unha década antes pola Federación Sionista de Gran Bretaña e Irlanda para traballar no Plan de Uganda, «referiuse ao destino final de Palestina».
1916-17: Cambio do Goberno británico
Lloyd George quixo facer da destrución do Imperio otomán un importante obxectivo de guerra británico, e dous días despois de asumir o cargo díxolle ao xeneral Robertson, o xefe do Estado Maior Imperial, que quería unha vitoria importante, preferiblemente a captura de Xerusalén, para impresionar á opinión pública británica. Lloyd George consultou inmediatamente ao seu Gabinete de guerra sobre unha «nova campaña en Palestina, en canto El Arish quedara asegurado». A presión subsecuente de Lloyd George, sobre as reservas de Robertson, deu lugar á recaptura do Sinaí polo Exipto controlado polos británicos, coa captura de El Arish en decembro de 1916 e Rafah en xaneiro de 1917, e a chegada das forzas británicas ás fronteiras meridionais do Imperio otomán. Despois dos intentos infrutuosos de capturar Gaza, en abril de 1917 iniciouse un estancamento no sur de Palestina, e a campaña do Sinaí e Palestina non lograría ningún progreso substancial ata o 31 de outubro de 1917.
Abril a xuño: Discusións aliadas
A posición francesa respecto de Palestina (e ao Levante) durante a preparación da Declaración Balfour foi ditada en gran parte polos termos do acordo Sykes-Picot e complicáronse a partir do 23 de novembro de 1915, ao aumentar a conciencia francesa das conversacións británicas co Xerife da Meca. A participación de Italia na guerra, guiada polo Tratado de Londres, conduciu finalmente ao Acordo de Saint-Jean-de-Maurienne en abril de 1917; nesta conferencia, Lloyd George suscitara a cuestión dun protectorado británico de Palestina e a idea «fora recibida moi friamente» polos franceses e polos italianos. O Gabinete de guerra, ao revisar esta conferencia o 25 de abril, «inclinouse á idea de que tarde ou cedo o Acordo de Sykes-Picot tería que ser reconsiderado [...] Non se deben tomar medidas nese momento sobre ese asunto».
Setembro e outubro: Consentimento estadounidense e aprobación do Gabinete de guerra
Os funcionarios británicos pediron ao presidente Wilson as súas opinións sobre o asunto en dúas ocasións: primeiro o 3 de setembro, cando respondeu que o momento non era o adecuado; e máis tarde o 6 de outubro, cando estivo de acordo coa publicación da Declaración. Despois da entrada dos Estados Unidos na guerra a comezos de abril, durante un mes (abril e maio de 1917), Balfour estivera nos Estados Unidos na Misión Balfour e pasou moito tempo discutindo o sionismo co asesor de Wilson e líder sionista Louis Brandeis.
Theodore Thomson Flynn
Traxectoria
Flynn trasladouse a Irlanda do Norte, onde exerceu na cátedra de zooloxía na Queen's University de Belfast entre 1931 e 1948.
Foi o pai do actor de cine Errol Flynn, e nomeou unha nova especie que descubriu, Gibbonsia erroli, na honra do seu fillo.
Declaración Balfour
Reacción sionista
En agosto de 1919, Balfour aprobou a solicitude de Weizmann de nomear na súa honra ao primeiro asentamento da posguerra no Mandato de Palestina, «Balfouria». Pensábase que sería un modelo de asentamento para a futura actividade xudía-estadounidense en Palestina.
Estipe (botánica)
No caso dos fieitos, o estipe é só o pecíolo (o talo) desde o rizoma até o comezo do tecido foliar, ou lámina. A continuación da estrutura dentro da lámina termina logo no raque.
Circuíto urbano de Detroit
Na tempada de Fórmula 1, disputáronse tres grandes premios nos Estados Unidos. Ademais do Gran Premio do oeste dos Estados Unidos e o de Las Vegas, o novo evento tivo lugar nun trazado montado cerca do Renaissance Center e o Cobo Area. O circuíto tiña 17 curvas, dúas pinzas pechadas e un túnel á marxe do río. Con todo isto, resultou ser máis lento que o circuíto de Mónaco. Sumado ao escaso ancho da pista e ás reducidas vías de escape, máis da metade da grella abandonou en cada carreira.
Declaración Balfour
Oposición en Palestina
miniatura|dereita|O xornal árabe palestino máis popular, Filastin (La Palestine), publicou un editorial de catro páxinas dirixido a Lord Balfour en marzo de 1925. A comunidade cristiá e musulmá local de Palestina, que constituía case o 90 % da poboación, opúxose firmemente á declaración. Como o describiu o filósofo palestino-americano Edward Said en 1979, percibiuse que se facía: «(a) por unha potencia europea, (b) sobre un territorio non europeo, (c) nun plano desprezo tanto da presenza e os desexos da maioría nativa residente nese territorio, e (d) tomaban a forma dunha promesa sobre este mesmo territorio a outro grupo estranxeiro».
Evolución da opinión británica
En outubro de 1919, Lord Curzon sucedeu a Balfour como Ministro de Relacións Exteriores. Curzon opúxose á Declaración Balfour antes da súa publicación e, polo tanto, decidiu seguir cunha política acorde coa súa «estreita e máis prudente [interpretación] en lugar da máis ampla interpretación». Despois do nomeamento de Bonar Law como Primeiro Ministro a fins de 1922, Curzon escribiu a Law que consideraba a declaración como «o peor» dos compromisos de Gran Bretaña no Medio Oriente e «unha contradición sorprendente dos nosos principios publicamente declarados». Curzon fora membro do Gabinete de 1917 que aprobara a declaración, e segundo Sir David Gilmour, Curzon fora «a única figura importante no goberno británico nese momento que previu que a súa política levaría a décadas de hostilidade árabe-xudía».
El Greco
Primeiros anos e familia
Doménikos estudou pintura na súa illa natal, converténdose en pintor de iconas. Estaban probablemente pintadas no antigo estilo posbizantino aínda vixente na Creta daqueles tempos. O estilo posbizantino era unha continuación da pintura tradicional, ortodoxa e grega, de iconas desde a Idade Media. Eran cadros de devoción que seguían regras fixas. Os seus personaxes copiábanse de modelos artificiais moi establecidos, que non eran en absoluto naturais nin penetraban en análises psicolóxicas, co ouro como fondo dos cadros. Estas iconas non estaban influenciadas polo novo naturalismo do Renacemento.
En Italia
Ir a Venecia era habitual en mozos que desexaban unha educación máis ampla. Por iso, como cidadán veneciano era natural que o mozo O Greco continuase os seus estudos en Venecia. Aínda que o ano exacto non está claro, a maior parte dos estudosos coinciden en que O Greco marchou a Venecia ao redor de 1567. Viviu en Venecia ata 1570 e, segundo unha carta escrita polo miniaturista croata, Giulio Clovio, traballou no taller de Tiziano, quen por entón pasaba dos oitenta anos pero aínda estaba en activo. Clovio caracterizou o Greco como «un raro talento da pintura». Entre as obras máis coñecidas do seu período veneciano atópase a Curación do nado cego (Parma, Galería Nacional), na que se percibe a influencia de Tiziano en canto ao tratamento da cor. Respecto da composición de figuras e a utilización do espazo, a influencia de Tintoretto é notable. Como se observa, O Greco era discípulo dos dous grandes mestres do Alto Renacemento. Outra obra da mesma época é A expulsión dos mercadores do templo (h. 1570-1572, Washington).
Cando O Greco chegou a Roma, Michelangelo e Rafael estaban mortos, pero a súa influencia continuaba sendo de suma importancia e non permitía formulacións diferentes. Aínda que a herdanza artística destes grandes mestres resultaba abafadora para os novos pintores, O Greco estaba decidido a destacar en Roma defendendo os seus puntos de vista artísticos persoais, as súas ideas e o seu estilo. Loaba en particular a Correggio e Parmigianino, pero non dubidaba en rexeitar o Xuízo Final de Michelangelo na Capela Sistina. Propuxo ao papa Pío V que el podía repintar o Xuízo Final para adecualo ás ideas da Contrarreforma Cando máis tarde lle preguntaron o que opinaba sobre Michelangelo, O Greco replicou que «era un bo home, pero non sabía pintar» E velaquí o paradoxo: dise que O Greco reaccionou fortemente contra Michelangelo, ata o condenou, pero foille imposible subtraerse á súa influencia. A influencia de Michelangelo pode verse en obras posteriores do Greco como a Alegoría da Liga Santa. Ao pintar retratos de Michelangelo, Tiziano, Clovio e, presumiblemente, Rafael nunha das súas obras (A purificación do Templo), O Greco non só expresou a súa gratitude, senón que adiantou a súa pretensión de rivalizar con estes mestres. Como indican os seus propios comentarios, O Greco vía a Tiziano, Michelangelo e Rafael como modelos a emular. Nas súas Crónicas do século, Giulio Mancini inclúe ao Greco entre os pintores que iniciaran, en varios sentidos, unha re-avaliación dos ensinos de Michelangelo.
Entre as principais obras do seu período romano atópanse, ademais da mencionada Purificación do Templo, gran cantidade de retratos, como o Retrato de Giulio Clovio (1570-1575, Nápoles) ou do gobernador de Malta Vincentio Anastagi (h. 1575, Nova York, F.C.). En Roma executou unha serie de obras profundamente marcadas pola súa aprendizaxe veneciana. Seguen a tradición veneciana: O soprador (h. 1570, Nápoles, Capodimonte) e a Anunciación (h. 1575, Madrid, Prado).
Deste período son os profundos estudos do Greco sobre a arquitectura romana, que utilizou para dar estabilidade aos seus cadros inserindo con frecuencia neles edificios e estruturas do Renacemento. En Roma, O Greco foi recibido como invitado no fabuloso palacio do cardeal Alexandre Farnesio, onde o novo pintor cretense entrou en contacto coa elite intelectual da cidade. Relacionouse co erudito romano Fulvio Orsini, cuxa colección incluiría máis adiante sete pinturas do artista (Vista do Monte Sinaí e un retrato de Clovio están entre elas) Debido ás súas ideas artísticas pouco convencionais (tales como o seu rexeitamento á técnica de Michelangelo) e a súa personalidade, pronto adquiriu inimigos en Roma. O arquitecto e escritor Pirro Ligorio considerouno un «bobo estranxeiro». Material de arquivo recentemente descuberto revela unha discusión co cardeal Farnesio, quen obrigou o novo artista a abandonar o seu palacio. O 6 de xullo de 1572, O Greco queixouse oficialmente deste feito. Uns meses máis tarde, o 18 de setembro de 1572, O Greco pagou as súas cotas á Academia de San Lucas como pintor de miniaturas. Ao final dese ano, O Greco abriu o seu propio taller e contratou como axudantes os pintores Lattanzio Bonastri de Lucignano e Francisco Preboste. Este último traballou con el ata os últimos anos da súa vida. Non se sabe canto tempo máis permaneceu en Roma, posiblemente puido regresar a Venecia (h. 1575–1576) antes de marchar a España.
Último período
En agosto de 1612, o Greco e o seu fillo acordaron coas monxas de santo Domingo o Antigo contar cunha capela para o enterramento familiar. Para ela, o artista realizou Adoración dos pastores. É unha obra mestra en todos os seus detalles: os dous pastores da dereita son moi alongados, as figuras manifestan o estupor e a adoración de forma conmovedora. A luz destaca dando a cada personaxe importancia na composición. As cores nocturnas son brillantes e con fortes contrastes entre o vermello alaranxado, o amarelo, o verde, azul e rosa.
Dama (xadrez)
A dama ou raíña (<font face="Arial Unicode MS">♕ ♛ ), é a peza máis poderosa no xogo de xadrez debido á amplitude de movementos que pode chegar a realizar. Cada xogador comeza o xogo cunha soa dama, colocada no centro da correspondente primeira fila á beira do seu Rei. Os principiantes intercambian a miúdo accidentalmente a colocación da Dama e o Rei, polo que se creou a seguinte regra mnemónica: "a Dama na súa cor". Significa que a dama branca comeza nunha casa branca, e a dama negra nunha casa negra. Na notación alxébrica do xadrez, a Dama branca comeza en d1 e a Dama negra en d8.
El Greco
O traballo do taller
Ao taller acudían clientes de Toledo e doutras cidades españolas atraídos pola inspiración do pintor. Entre 1585 e 1600 saíron do taller numerosos cadros de altar e retratos, destinados a igrexas, conventos e particulares. Algúns son de gran calidade, outros máis sinxelos son obras dos seus colaboradores, aínda que case sempre asinados polo mestre.
Dama (xadrez)
Movementos e xogo
Esta peza é polo común algo máis poderosa que a combinación de Torre e Bispo, mentres que é levemente menos capaz que dúas Torres xuntas. Debido a que é máis valiosa que calquera outra peza, case sempre se cae en desvantaxe ó trocala por outra que non sexa a Dama inimiga, a menos que o facelo conduza a unha posición onde o rei pode ser obxecto de xaque mate.
Segundo algúns autores, a eliminación das damas marca a miúdo a transición do medio xogo ao final. Despois de que as Damas e algunhas outras pezas capturáronse, os reis, ao estar máis seguros, poden participar máis activamente nos acontecementos, e o foco do xogo cambia a unha loita para promocionar algún peón, xeralmente a unha nova dama. Con todo, non é necesario perder á dama antes de gañar unha nova por promoción. É así teoricamente é posible, aínda que improbable, que un xogador teña nove Damas ao mesmo tempo.
El Greco
Recoñecemento histórico da súa pintura
O médico portugués Ricardo Jorge sinalou a hipótese da tolemia en 1912, pois creu ver no Greco a un paranoico; mentres que o alemán Goldschmitt e o español Beritens defenderon a hipótese do astigmatismo para xustificar as anomalías da súa pintura.
O retablo de dona María de Aragón
En 1596 o Greco recibiu a encarga do retablo da igrexa do colexio seminario da Encarnación de Madrid, máis coñecido polo nome do seu mecenas dona María de Aragón. Debía realizarse en tres anos e valorouse en máis de sesenta e tres mil reais, o prezo máis alto que recibiu na súa vida. O colexio pechouse en 1808 ou 1809, pois senllos decretos de Xosé Bonaparte reduciron os conventos existentes e posteriormente suprimiron as ordes relixiosas. O edificio transformouse en salón de Cortes en 1814, actual Senado español, e o retablo foi desmontado nese período. Logo de varios traslados (nun deles estivo na casa da Inquisición) terminou no Museo de la Trinidad, creado con obras de arte requisadas pola Lei de Desamortización. Devandito museo fusionouse co Museo do Prado en 1872 e por iso cinco dos seus lenzos están neste. Nestes traslados, o sexto lenzo, a Adoración dos pastores, foi vendido e actualmente atópase no Museo Nacional de Arte de Romanía de Bucarest.
Capela maior do Hospital da Caridade de Illescas
A Anunciación que se contempla á dereita é de formato circular e é unha reelaboración da que pintou para o Colexio de Dona María de Aragón. Aínda mantendo os tipos e xestos anteriores do Colexio de María de Aragón, o pintor avanza no seu expresionismo tardío, as súas figuras son máis chameantes e axitadas cunha forza interior máis inquietante.
Retratos
Do Retrato dun cabaleiro ancián descoñécese a identidade do personaxe e destácase a súa alta calidade pictórica e a súa penetración psicolóxica. Para Ruiz Gómez destacan os seus ollos de cor mel e expresión bondadosa, algo perdida, no seu rostro magro, co seu nariz longo e fino, algo desviado para a dereita e os beizos finos, o bigote e a pera entrecanos. Unha especie de aura separa a cabeza do fondo, desdibuxando o contorno e outorgándolle á mesma movemento e vivacidade. Álvarez Lopera subliñou a acentuación das tradicionais asimetrías dos retratos do Greco e describiu a liña sinuosa que ordena este rostro desde a mecha central pasando polo nariz e concluíndo na punta do queixo. Finaldi ve na asimetría unha dobre percepción emotiva, lixeiramente riseira e vivaz o lado dereito, reconcentrado e pensativo o esquerdo.
Foncova, Fontarón, Becerreá
Foncova é un lugar da parroquia de Fontarón no concello lugués de Becerreá na comarca dos Ancares.
Ruínas de San Domingos
Recuperación
Os debuxantes da Sociedade Arqueolóxica recolleron así o estado das ruínas nesa época:
Kosta Khetagurov
Actividade literaria
A súa principal máis recoñecida é a colleita poética en oseto Iron fændyr publicada en 1899, e que levou a que moitos dos seus poemas se converteran en auténticas cancións populares e que gran número de artistas realizasen as súas propias versións. Outra das súas grandes obras é o poema épico Fátima que conta a historia de amor imposible polo diferente status social entre un abræg (bandido) checheno e a oseta Fátima. De carácter etnográfico é Osoba que escribiu en ruso e que dá interesantes informacións da vida cotiá e do carácter dos osetos. As súas obras foron fundamentais para a literatura oseta e está considerado o poeta nacional e o fundador da lingua literaria oseta.
Trafalgar Square
alt=|miniatura|260x260px|Trafalgar Square en 2009. Trafalgar Square é unha praza localizada no centro de Londres, construída para conmemorar a Batalla de Trafalgar na que a armada británica venceu ás armadas francesa e española fronte ás costas de Cádiz, en Andalucía. O nome orixinal era Praza de Guillerme IV, mais George Ledwell Taylor suxeriu mudar o nome e así foi que pasou a chamarse coa denominación actual. En 1820, o rei Xurxo IV encargou a John Nash a urbanización da zona. A arquitectura actual da praza débese a Charles Barry e foi rematada en 1845.
Praça do Comércio
Historia
Despois da Revolución de 1910 os edifícios foron pintados de rosa, a cor republicana, en contraposición ao amarelo real en que estaban pintados. O lado sur, coas súas dúas torres cadradas, está a mirar ao Texo. Esa foi sempre a mellor entrada de Lisboa, onde chegaban os embaixadores e a realeza. Para desembarcar utilizaban uns chanzos de mármore. Aínda é posible ver esa entrada a Lisboa. Hoxe o que destaca da praza é o intenso tráfico da avenida da Ribeira, que pasa entre a praza e o río. No centro da praza pódese ver a estatua ecuestre de D. Xosé I, erixida en 1775 por Machado de Castro, o principal escultor portugués do século XVIII. Co paso dos anos, a estatua de bronce foi tornándose a cor verde, sendo este cor o que presenta hoxe en día. No lado norte da praza atópase o impresionante Arco Triunfal da Rua Augusta, que é a entrada á Baixa.
Casamento civil
Nalgúns países a institución do matrimonio civil responde a unha vontade de separar a institución do matrimonio da influencia das institucións relixiosas, inscribíndose así no movemento de separación de Igrexa e Estado ou laicismo, que comeza no século XVIII.
Canalización (xenética)
A robustez biolóxica ou canalización ocorre cando as vías de desenvolvemento están modeladas pola evolución. Waddington introduciu o concepto de paisaxe epixenética, na cal o estado dun organismo roda "monte abaixo" durante o desenvolvemento. Na súa metáfora, un trazo canalizado ilústrase como un val rodeado de altas montañas, que guía con seguridade o fenotipo ao seu "destino". Waddington afirmou que os canais se forman na paisaxe epixenética durante a evolución, e que esta heurística é útil para comprender as cualidades singulares da robustez biolóxica.
Forgiven, Not Forgotten
Forgiven, Not Forgotten é o primeiro álbum da banda irlandesa The Corrs, lanzado en 1995 e do que se venderon máis de 5 millóns de exemplares. O álbum entrou no posto #37 nas listaxes inglesas, a comezos de 1996. Reentrou e acadou o número #2 en 1998 (estando no número #1 o seu álbum Talk On Corners) e ao #8 en 2000. O álbum mestura o pop-rock coa música tradicional irlandesa. Foi o álbum máis celta da banda sen contar con Home.
Fontarón, Fontarón, Becerreá
Fontarón é un lugar da parroquia de Fontarón no concello lugués de Becerreá na comarca dos Ancares. Segundo o IGE, en 2018 tiña oito habitantes (catro homes e catro mulleres).
Guerra de independencia de Texas
Os problemas entre o gogerno mexicano e os habitantes do que daquela era a provincia Coahuila e Texas comezaran coa promulgación da constitución centralista de 1835, coñecida como as Sete Leis. Esta nova lexislación, promulgada polo presidente mexicano Antonio López de Santa Anna, deixaba sen efecto a antiga constitución federal de 1824. Pouco tempo despois, xurdiron pronunciamentos en diversas rexións do país. A guerra comezou no territorio texano o 2 de outubro de 1835 coa batalla de Gonzales. Axiña as forzas texanas tomaron as cidades de La Bahia (actual Goliad) e San Antonio Béjar (actual San Antonio), malia que serían derrotadas poucos meses despois.
Academia (institución)
miniatura|A moderna Academia de Atenas, deseñada por Theofil Hansen e completada en [[1887.]] O termo Academia (do latín academia, e este á súa vez do grego Ἀκαδήμεια akadémeia) no sentido máis estrito refírese á Academia de Atenas fundada, na Grecia antiga, por Platón. Debe o seu nome a un heroe lendario da mitoloxía grega, Academo.
Academias en España
Cedendo ó impulso xeral e seguindo o exemplo de Italia, establecéronse tamén academias en España para os adiantamentos de varios ramos de literatura, ciencias e artes, das cales as máis de notar son as seguintes:
Esta sociedade, chamada congregación ou irmandade de San Casiano, tiña por obxecto protexerse entre os mestres e mellorar o ensino. Gozaba de varias preeminencias e prerogativas, entre elas a de examinar ós aspirantes ó maxisterio. Extinguida a Congregación de San Casiano 1780 estableceuse no seu lugar o Colexio académico da nobre arte de primeiras letras a fin de fomentar con transcendencia a todo o reino a perfecta educación da mocidade nos rudimentos da fe católica, nas regras do ben obrar, no exercicio das virtudes e na nobre arte de ler, escribir e contar.
Francisco Prieto Losada
Traxectoria
En 1881 instalouse en Ourense e abriu o estudio La Luz Universal. Continúa cos seus labores pastorais, visitando toda Galicia. Trasladouse a Pontevedra, onde desenvolveu a súa etapa máis recoñecida como fotógrafo e foi redactor de El Látigo. En 1892 abandona Pontevedra e marcha a Madrid e instala un estudio na rúa Carranza. En 1897 promoveu unha iniciativa para dar a coñecer Galicia en Madrid mediante unha exposición de fotografías no seu estudio.
Gimax
Traxectoria
miniatura|left | Gimax no Gran Premio de Italia de 1978 "Gimax" foi un participante habitual na carreiras de deportivos italianas durante a década de 1970. e en 1978 tamén competiu no Campionato de Europa de Sportscar, unha serie creada para esa tempada para permitir que os prototipos do Grupo 6 continaran a competir en Europa no seu propio campionato trala cancelación do "World Sports Car Championship".
ORCID
Membros, patrocinadores e usuarios rexistrados
Entidades coñecidas polas súas bolsas como a Wellcome Trust (unha fundación benéfica) tamén comezaron a requirir o identificador ORCID ás persoas demandantes de financiamento.
Thomas Carlyle
miniatura|dereita|Thomas Carlyle.
Logos
Significado filosófico
O ser de Heráclito, entendido como logos, é a Intelixencia que dirixe, ordena e dá harmonía ao devir  dos cambios que se producen na guerra que é a existencia mesma. Trátase dunha intelixencia substancial, presente en todas as cousas. Cando un ente perde o sentido da súa existencia apártase do Logos.
Valado
Como topónimo Valado pode referirse a:
Rúa de San Andrés (A Coruña)
Historia
A rúa aparece xa coa súa planta actual no plano de Juan Vergel de 1735. Porén, nesa época case non había edificacións e a rúa estaba máis próxima ao mar.
Outras rúas
Coñecida anteriormente como praza da Fonte de San Andrés e praza do Xeneral Mola.
Coñecida tamén como Travesía do Patín.
Chauncey Billups
Detroit Pistons
Con motivo dese 4-0 ante as Nets, Dumars cargouse a Carlisle en favor de Larry Brown. O veterano adestrador dotou de maior personalidade e dun estilo marcado aos Pistons, que durante a súa estancia convertéronse na versión moderna dos "Bad Boys" de finais dos 80. Do mesmo xeito, Brown sacou o maior partido de Chauncey. Detroit acabou a tempada cun balance de 54-28, e a chegada de Rasheed Wallace coa tempada avanzada, deixou aos Pistons como un dos candidatos a disputar a final. Con todo, ninguén podía pensar en disputarlle o anel a uns Lakers que a Kobe Bryant e Shaquille O'Neal sumaran a Karl Malone e Gary Payton. Partido tras partido, Chauncey converteuse no líder indiscutible do equipo mercé á súa intelixencia na pista. En febreiro, fronte a Minnesota, logrou o segundo triplo-dobre da súa carreira, tras asinar 20 puntos, 10 rebotes e 11 asistencias. Acabou a tempada con medias de 16.9 puntos, 3.5 rebotes e 5.7 asistencias. Antes de chegar á Final da NBA, deixaron na cuneta a Milwaukee Bucks (4-1), New Jersey Nets (4-2) e Indiana Pacers (4-2). No quinto partido das Semifinais de Conferencia fronte ás Nets, Chauncey anotou unha canastra sobre a bucina desde o medio campo para enviar o partido á primeira do tres prórrogas que tivo.
Homeopatía
A homeopatía acadou a súa maior popularidade no século XIX. Ao longo do século XIX, apareceron ducias de institucións homeópatas en Europa e nos Estados Unidos de América. Por exemplo, nos EUA foi introducida en 1825 e a primeira escola homeópata abriu en 1835. Durante este período a homeopatía tiña a aparencia de ter un relativo éxito, xa que outras formas de tratamento podían ser daniñas e ineficaces. Ao final dese século a súa práctica empezou a declinar, e a última escola exclusivamente homeopática dos Estados Unidos pechou en 1920.
Comprobacións
Como Hahnemann cría que as doses grandes das drogas que causaban síntomas similares só podían agravar a enfermidade, defendía o uso de dilucións extremas de ditas drogas. Ideouse unha técnica para facer dilucións que Hahnemann dicía preservaba as propiedades terapéuticas da substancia á vez que evitaba os seus efectos daniños. Hahnemann cría que este proceso potenciaba "os poderes medicinais similares aos espirituais das substancias crúas". Recompilou e publicou un resumo do seu sistema médico no seu libro O órganon da arte de curar (1810), cuxa sétima edición publicada en 1921 aínda utilizan os homeópatas hoxe.
O século XIX: aumento da popularidade e primeiras críticas
miniatura|esquerda|[[A homeopatía mira os horrores da alopatía, unha pintura de 1857 de Alexander Beydeman, mostrando figuras históricas e personificacións da homeopatía observando a brutalidade da medicina do século XIX]] A homeopatía chegou á súa máxima popularidade no século XIX. Foi introducida nos Estados Unidos en 1825 por Hans Birch Gram, un estudante de Hahnemann. A primeira escola homeopática nos Estados Unidos abriu en 1835 e o Instituto Americano de Homeopatía creouse en 1844. Ao longo do século XIX, apareceron ducias de organizacións homeopáticas en Europa e os Estados Unidos, e en 1900, había 22 colexios homeopáticos e 15.000 médicos nos Estados Unidos.
Regochao, Fontarón, Becerreá
Regochao é un lugar da parroquia de Fontarón no concello lugués de Becerreá na comarca dos Ancares.
O Salvador
Historia
Unha guerra civil de 12 anos, que custou as vidas de preto de 75 000 persoas, chegou á súa fin no 1992, cando o goberno de dereita e a guerrilla de esquerda asinaron un tratado que levou a reformas militares e políticas.
Política
Cos Acordos de Paz de Xapultepec (1992) creáronse a nova Policia Nacional Civil, a Procuradoría para a Defensa dos Dereitos Humanos, o Tribunal Supremo Electoral, déuselle vida legal como partido político á oposición de esquerda na forma do Fronte Farabundo Martí para a Liberación Nacional (FMLN) e redefiniuse o papel do exército, reservado para a defensa da soberanía e a integridade territorial. Tamén se suprimiron algúns corpos de seguridade que estaban ao mando do exército, como foron a Garda Nacional, a Policía de Facenda e os Batallóns especiais formados para manteren a guerra contra a insurxencia dos anos 80.
Demografía
A poboación do Salvador no ano 2016 era de 6 344 722, comparada cos 2 200 000 persoas en 1950. En 2010, a porcentaxe de poboación menor de 15 anos era do 32,1%, do 61% entre os 15 e os 65 anos, e do 6,9% de máis de 65 anos.
José Viéitez de Soto
Traxectoria
Coa morte temperá do seu pai, ingresou no Colexio de Orfos de Adxudicatora dos Maristas. Emigrou a Buenos Aires e regresou a Galicia para facer o servizo militar en Ferrol, mentres cursaba Maxisterio. Alí coñeceu a Carmen Gómez Martínez coa que casou, e alí naceu a súa filla Ana Viéitez Gómez en decembro de 1935. Estivo destinado como mestre en Magán (Cuntis) dende xaneiro de 1935. Militante de Izquierda Republicana, interveu nos mitins da comarca de Caldas na campaña da Fronte Popular para as eleccións de febreiro de 1936.
Illas Chafarinas
Datos básicos
Superficie terrestre: 52,5 ha Superficie mariña protexida baixo a figura de Refuxio Nacional de Caza: 261,9 ha (máxima profundidade: 60 m)
Maraca
miniatura|dereita|Maracas. As maracas son uns instrumentos de percusión constituídos por unha parte esférica oca sostida por un mango que a atravesa ou está adherida a ela. O seu interior énchese de pequenos percusores, como pedriñas, sementes, anacos de vidro ou de metal, ou mesmo grans de arroz, que soan ao batelos contra a parede interna da esfera. Polo xeral, atópanse en pares, unha para cada man.
Elevador de Santa Justa
Descrición
A súa altura é de 45 metros. A estrutura metálica, enteiramente de ferro, foi construída por unha empresa con sede en Junqueira. A decoración é de estilo neogótico, cun deseño diferente en cada un dos seus niveis. Os dous ascensores do seu interior están revestidos de madeira e poden albergar 24 persoas cada un. Ao último nivel accédese a través dunha escaleira helicoidal que remata nunha terraza desde onde se pode admirar unha panorámica da cidade como o Castelo de San Xurxo de Lisboa, a praza do Rossio e o barrio da Baixa. Este ascensor é un dos exemplos máis representativos deste tipo de arquitectura en Portugal.
Regosmil, Fontarón, Becerreá
Regosmil é un lugar da parroquia de Fontarón no concello lugués de Becerreá na comarca dos Ancares. Segundo o IGE en 2018 tiña 18 habitantes (dez homes e oito mulleres), cinco menos ca en 2011 (trece homes e dez mulleres).
Peugeot 106
250px|miniatura|dereita|Peugeot 106 reestilizado. 250px|miniatura|dereita|O piloto [[Sergio Vallejo no Rally de Avilés 1995, cun Peugeot 106 Rally Gr. A.]]
Características (106 XN)
Bastidor: Suspensión dianteira independente, tipo McPherson, con triángulo inferior, resortes helicoidais e amortecedores telescópicos. Freos de duplo circuíto en X, con servofreo; dianteiros de discos (238 mm) e traseiros de tambores (165 mm). Dirección de cremalleira. 3,8 voltas de volante (37 cm. de diámetro). Diámetro de xiro: 10,1 m. Pneumáticos 145/50 R13 T. Lamias 4,5" x 13".
Marcadoiro, A Laxe, Paradela
Toponimia
Segundo Nicandro Ares Marcadoiro relaciónase con marcar, poñer marcas ou marcos.
Lindita Halimi
En 2016, ela participou na tempada final do American Idol. Halimi representará a Albania no Festival da Canción de Eurovisión 2017 coa canción "World" (orixinalmente Botë), gañando con esta o Festivali i Këngës 55.
Kizzuwatna
As boas relacións cos hititas empeoraron canto ambos reinos ocuparon territorios que antes pertencían ao outro, pero despois asinouse un tratado paritario que puxo fin aos litixios, cando reinaba en Kizzuwatna Pilliya II e en Hattusa o rei Zidantas II (sobre -1470 ou -1460). Foi o último tratado paritario que un rei hitita fixo con Kizzuwatna e tamén o último tratado paritario deste reino con calquera outro, xa que pouco despois o país foi dominado por Mitanni e Pilliya II tivo que aceptar ser vasalo do rei hurrita, e foino o resto do século. Os litixios talvez derivaron dun tratado firmado por Idrimi de Alalakh e Pilliya II de Kazziwatna, polo cal Idrimi puido pasar polo país e entrar a territorio hitita, onde saqueou moitos lugares e destruíu sete fortalezas volvendo despois en triunfo a Alalakh.
Eadweard Muybridge
miniatura|250px|Cabalo en movemento.
Boeing 787
O avión sufriu problemas dende que entrou en servizo, e está a ser revisado pola FAA e a axencia xaponesa de aviación. O 16 de xaneiro a FAA emitiu unha directiva de aeronavegabilidade que deixaba en terra a todos os 787 dos Estados Unidos. A EASA, o Ministerio de Transporte xaponés, a Dirección Xeral de Aviación Civil da India (DGCA), e a Dirección Xeral de Aeronautica Civil de Chile (DGAC) fixeron o mesmo e deixaron en terra aos Dreamliners nas súas respectivas xurisdicións.
787-8
En outubro de 2019 un 29% dos pedidos do 787 son para o 787-8, con 366 entregas ata esa data. Cando foi lanzado, un B787-8 novo debería custar só un pouco máis que o B767-300ER, valorado en 85 millóns de dólares no seu pico dos 90, pero rematou custando un 20% máis.
787-10
O 30 de maio de 2013 Singapore Airlines converteuse no clinete de lanzamento ao pedir 30 787-10, que serían entregados entre 2018 e 2019. O 18 de xuño dese mesmo ano Boeing lanzou oficialmente o 787-10 no Paris Air Show, con pedidos ou compromisos por 102 avións de Air Lease Corporation (30), Singapore Airlines (30), United Airlines (20), British Airways (12), e GE Capital Aviation Services (10). En xaneiro de 2020 o avión tiña 205 pedidos, dos cales 61 xa foran entregados.
Maria Mutola
Campioa do mundo
O 17 de agosto de 1994 na Reunión Weltklasse de Zürich realizou a que foi a mellor marca da súa vida nos 800 m con 1:55,19. Era a sétima mellor marca mundial de todos os tempos.
Tras varios anos de dominio, sufriu unha certa decepción nos Xogos Olímpicos de Atlanta 1996. Non perdera nin unha soa final de 800 metros dende había catro anos. Con todo na final olímpica de Atlanta tívose que conformar coa medalla de bronce, trala rusa Svetlana Masterkova e a cubana Ana Fidelia Quirós Moret. Ademais ese mesmo ano perdeu a súa marca mundial dos 1000 metros a mans de Masterkova, que fixo 2:28,98 min en Bruxelas pouco despois dos Xogos.
Ducado de Brabante
Historia
As provincias do norte do ducado lograron a independencia dos Habsburgo españois na guerra dos Oitenta Anos (1568-1648). Tras a Paz de Westfalia en 1648, confirmouse a independencia das Provincias Unidas, quedando baixo control neerlandés a parte norte de Brabante, que pasaría a ser unha das Terras da Xeneralidade co nome de Staats-Brabant, o que actualmente é a provincia de Brabante do Norte nos Países Baixos.
A parte sur continuou en mans dos Habsburgo como parte dos Países Baixos españois. Estes pasaron á rama austríaca dos Habsburgo en 1714, (Países Baixos austríacos) como consecuencia da Tratado de Utrecht.
Endonuclease UvrABC
A endonuclease UvrABC é un complexo multiencimático da bacteria Escherichia coli implicado na reparación do ADN por reparación por escisión de nucleótidos, e denomínase tamén excinuclease. Este proceso de reparación por UvrABC, ás veces chamado proceso de parche curto, implica a eliminación de doce nucleótidos nos sitios onde se produciu unha mutación xenética seguida da acción dunha ADN polimerase, que substitúe eses nucleótidos anormais polos nucleótidos correctos, completando así a reparación do ADN. As subunidades que constitúen este encima están codificadas nos xenes uvrA, uvrB e uvrC. Este complexo encimático pode reparar moitos tipos de danos no ADN, incluíndo a formación de dímero de ciclobutilo.
Reggie Miller
Miller é un dos cinco Pacers que teñen o seu número, o 31, retirado polo equipo; os outros catro son Roger Brown, Mel Daniels, Bobby Leonard e George McGinnis. Actualmente, traballa coma comentarista da NBA no canal americano TNT.
Intendente
Sistema de intendencias
O establecemento deste sistema espertou fortes resistencias que impediron a súa aplicación completa; nun primeiro momento o rexeitamento proveu dos vicerreis mesmos, quen se opuxeron a ceder parte do seu poder e funcións aos intendentes. Ás súas protestas uníronse os membros da Real Audiencia, os altos xerarcas eclesiásticos e os membros das principais corporacións, que sentían limitado o seu poder. Neste contexto deuse o estalido da Revolución de Independencia das colonias inglesas en Norteamérica, que obrigou a protestar os puntos centrais do programa reformista en Nova España, pois debido á guerra con Inglaterra en que participou a metrópole, non conviña aplicar polo momento medidas drásticas que puxesen en perigo o apoio financeiro dos subsidios novohispanos.
Arxentina
Existen na Arxentina dúas formas distintas de intendencia, caracterizada pola súa xurisdición territorial: As intendencias que administran subdivisiones dunha mesma provincia, como é o caso da provincia de Buenos Aires (onde se denominan partidos); e as que administran unicamente cidades e a súa éxida municipal (área territorial de administración directa), os cales non abarcan totalmente as subdivisións dunha provincia (denominadas habitualmente neste caso departamentos), como é o caso da provincia de Córdoba.
Traza
Traza da roupa
As trazas que atacan a roupa (principalmente de la, pero tamén doutras fibras) e pezas de pel son larvas (eirugas) de certos lepidópteros, principalmente da familia Tineidae. As especies máis difundidas son Tineola bisselliella, Tinea pellionella e Trichophaga tapetzella. Os adultos son unhas avelaíñas voadoras inofensivas, pero reprodutoras, que se orixinaron pola metamorfose das larvas; só as larvas son directamente nocivas. Estas trazas pertencen ao gran grupo de lepidópteros dos heteróceros (as avelaíñas), pero a gran maioría das avelaíñas non se alimentan de roupa.
Traza da madeira
As trazas que atacan a madeira de mobles, construcións de madeira e troncos son as larvas de certas especies de coleópteros (escaravellos), principalmente da familia Anobiidae, pero tamén doutras familias. Constrúen túneles na madeira producindo os danos e xerando un característico po ou serraduras. Cando a larva sofre a metamorfose, convértese en adulto voador, que sae ao exterior, pon os ovos e vive pouco tempo (uns días).
Electronic Arts
Historia
Fundada en 1982 como produtora de xogos para PC, decidiuse especializar neste sector con xogos apropiados para devandito soporte, como os xéneros de estratexias e militar. A principios dos 90 empezou a producir simuladores deportivos de forma masiva e decidiu producir para consola, sendo Sega Mega Drive e Super Nintendo as plataformas onde a compañía sacou máis xogos a mediados dos 90. Os ingresos da compañía incrementáronse vertixinosamente debido a unha campaña agresiva publicitaria e o uso de licenzas, por exemplo en 1994 sacou a FIFA International Soccer, o primeiro simulador deportivo con nomes reais dos xogadores e de indumentarias de equipo, o que lle deu moita popularidade e unha saga interminable que desterrou o resto de competidores se exceptuamos as sagas de Pro Evolution Soccer de Konami.
Carolina Bescansa
Carolina Bescansa Hernández, nada en Santiago de Compostela o 13 de febreiro de 1971, é unha política e politicóloga galega. Desde o 20 de decembro de 2015 é deputada electa de Podemos por Madrid.